CELEX: 31985R2933
Language: el
Date: 1985-10-22 00:00:00
Title: Κανονισμός (ΕΟΚ) αριθ. 2933/85 της Επιτροπής της 22ας Οκτωβρίου 1985 που τροποποιεί τον κανονισμό (ΕΟΚ) αριθ. 1836/85 που θεσπίζει μεταβατικά μέτρα για τα πίσα, τα κουκιά, τα φούλια και τα γλυκά λούπινα για την περίοδο 1985/86

Avis juridique important

|

31985R2933

Κανονισμός (ΕΟΚ) αριθ. 2933/85 της Επιτροπής της 22ας Οκτωβρίου 1985 που τροποποιεί τον κανονισμό (ΕΟΚ) αριθ. 1836/85 που θεσπίζει μεταβατικά μέτρα για τα πίσα, τα κουκιά, τα φούλια και τα γλυκά λούπινα για την περίοδο 1985/86  

Επίσημη Εφημερίδα αριθ. L 281 της 23/10/1985 σ. 0006 - 0007 Ισπανική ειδική έκδοση: Κεφάλαιο 03 τόμος 38 σ. 0070  Πορτογαλική ειδική έκδοση : Κεφάλαιο 03 τόμος 38 σ. 0070 

***** ΚΑΝΟΝΙΣΜΟΣ (ΕΟΚ) αριθ. 2933/85 ΤΗΣ ΕΠΙΤΡΟΠΗΣ  της 22ας Οκτωβρίου 1985  που τροποποιεί τον κανονισμό (ΕΟΚ) αριθ. 1836/85 που θεσπίζει μεταβατικά μέτρα για τα πίσα, τα κουκιά, τα φούλια και τα γλυκά λούπινα για την περίοδο 1985/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 που προβλέπει ειδικά μέτρα για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1485/85 (2), και ιδίως το άρθρο 3 παράγραφος 7,  τον κανονισμό (ΕΟΚ) αριθ. 1832/85 του Συμβουλίου της 27ης Ιουνίου 1985 που τροποποιεί τον κανονισμό (ΕΟΚ) αριθ. 2036/82 που θεσπίζει γενικούς κανόνες σχετικά με ειδικά μέτρα για τα πίσα, τα κουκιά, τα φούλια και τα γλυκά λούπινα (3), και ιδίως το άρθρο 2,  Εκτιμώντας:  ότι οι διατάξεις του άρθρου 3 του κανονισμού (ΕΟΚ) αριθ. 1836/85 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 2425/85 (5), πρέπει να εφαρμόζονται επίσης και για τα πιστοποιητικά ενισχύσεως για τα οποία έχει υποβληθεί αίτηση μετά τις 30 Σεπτεμβρίου 1985·  ότι το άρθρο 6 παράγραφος 4 δεύτερο εδάφιο του κανονισμού (ΕΟΚ) αριθ. 2036/82 (6) προβλέπει ότι ένα κοινοτικό υπόδειγμα για το πιστοποιητικό ενισχύσεως θα καταρτιστεί το αργότερο στις 31 Δεκεμβρίου 1985· ότι θα πρέπει να επιτραπεί η αντικατάσταση των εθνικών πιστοποιητικών που ζητήθηκαν πριν από την ημερομηνία αυτή από κοινοτικά πιστοποιητικά·  ότι το άρθρο 4 του κανονισμού (ΕΟΚ) αριθ. 1836/85 πρέπει να τροποποιηθεί για να επιτραπεί η εφαρμογή του νέου καθεστώτος που προβλέπεται για τα πίσα, τα κουκιά, τα φούλια και τα γλυκά λούπινα, μετά τη θέσπιση του κανονισμού (ΕΟΚ) αριθ. 1832/85· ότι η τροποποίηση αυτή πρέπει να εφαρμοσθεί από την 1η Ιουλίου 1985 για να καθοριστεί το διορθωτικό ποσό που θα ισχύει μετά τον Δεκέμβριο λόγω της παρατάσεως της διάρκειας ισχύος των πιστοποιητικών που προβλέπεται από τον κανονισμό (ΕΟΚ) αριθ. 2425/85·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1836/85 τροποποιείται ως εξής:  1. Το άρθρο 3 αντικαθίσταται από το ακόλουθο κείμενο:  «Άρθρο 3  1. Η διάρκεια ισχύος του πιστοποιητικού ενισχύσεως που βεβαιώνει τον προκαθορισμό του ποσού της ενισχύσεως, όπως προβλέπεται στο άρθρο 6 παράγραφος 4 του κανονισμού (ΕΟΚ) αριθ. 2036/82, περιορίζεται στο τέλος του έκτου μήνα μετά από εκείνον κατά τη διάρκεια του οποίου υποβλήθηκε η αίτηση πιστοποιητικού, εάν η αίτηση υποβλήθηκε κατά τη διάρκεια της περιόδου από 1ης Ιουλίου έως 31 Δεκεμβρίου 1985.  2. Από την 1η Ιανουαρίου 1986, μετά από αίτηση του δικαιούχου και μετά προσκόμιση του πρωτοτύπου ενός πιστοποιητικού ενισχύσεως για το οποίο η αίτηση υποβλήθηκε μεταξύ της 1ης Ιουλίου και της 31ης Δεκεμβρίου 1985, εκδίδεται πιστοποιητικό που ισχύει σ' όλη την Κοινότητα και καταρτίζεται σύμφωνα με το υπόδειγμα που προβλέπεται στο άρθρο 6 παράγραφος 4 του κανονισμού (ΕΟΚ) αριθ. 2036/82, για τις εγγεγραμένες ποσότητες στο πρωτότυπο πιστοποιητικό που δεν έχουν ακόμη εξακριβωθεί.  Στην περίπτωση αυτή, το κοινοτικό πιστοποιητικό φέρει τις ίδιες ενδείξεις με εκείνες που εμφαίνονται στο πρωτότυπο του πιστοποιητικού που έχει υποβληθεί όσον αφορά την ημερομηνία ισχύος της ενισχύσεως και τα ποσά της ενισχύσεως· αντίθετα, από το βάρος του προϊόντος που εγγράφεται στη θέση 5, αφαιρούνται οι ποσότητες που έχουν εξακριβωθεί.  Το πρωτότυπο πιστοποιητικό που υποβάλλεται παρακρατείται από τον οργανισμό εκδόσεως και το κοινοτικό πιστοποιητικό φέρει στη θέση 13 μια ένδειξη που επιτρέπει την παραβολή των δύο εγγράφων. »  2. Το άρθρο 4 αντικαθίσταται από το ακόλουθο κείμενο:  «Άρθρο 4  Όσον αφορά τα προϊόντα για τα οποία έχει καθοριστεί τιμή κατωφλίου ενεργοποιήσεως, το διορθωτικό ποσό που αναφέρεται στο άρθρο 6 παράγραφος 3 του κανονισμού (ΕΟΚ) αριθ. 2036/82 ισούται με 0 για τα ποσά της ενισχύσεως τα οποία έχουν καθοριστεί πριν από την 1η Ιανουαρίου 1986.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 151 της 10. 6. 1985, σ. 7.  (3) ΕΕ αριθ. L 173 της 3. 7. 1985, σ. 3.  (4) ΕΕ αριθ. L 173 της 3. 7. 1985, σ. 13.  (5) ΕΕ αριθ. L 230 της 29. 8. 1985, σ. 9.  (6) ΕΕ αριθ. L 219 της 28. 7. 1982, σ. 1.